喜陸侍御破石埭草寇東峰亭賦詩
作者：蘇㝢
朝代：唐

paragraphs: 獨坐理戎行，安邊策最長。
霜臺雷電振，雲漢翼箕張。
決策威千里，除妖靜一方。
林巒開罨畫，泉石韻宮商。
戍罷涇川外，烽閑句水陽。
肅清淮海後，誰不詠時康。
（見嘉慶十一年刊洪亮吉纂《涇縣志》卷三十）（按：趙紹祖《涇川金石記》載北宋熙寧二年蔣之奇跋此詩文，知之奇當時曾重刻此碑。
清代碑已不存，而諸詩則載於縣志中。
同唱五人，惟㝢詩《全唐詩》失收。
）。